
[bookmark: _Hlk134188212]Par nekustamā īpašuma Beļavas pagastā ar nosaukumu “Spārīte 400” atsavināšanu
Gulbenes novada pašvaldība ir saņēmusi […], 2026.gada 28.aprīļa iesniegumu (Gulbenes novada pašvaldībā saņemts 2026.gada 28.aprīlī un reģistrēts ar Nr. GND/5.13.2/26/1112-G) ar lūgumu atsavināt nekustamo īpašumu Beļavas pagastā ar nosaukumu “Spārīte 400”, kadastra numurs 5044 014 0469, kas sastāv no zemes vienības ar kadastra apzīmējumu 50440140469 ar platību 0,07 ha (turpmāk – Nekustamais īpašums). Iesniegumam pievienota atsavināšanas ierosinātāja personu apliecinoša dokumenta kopija, Beļavas pagasta padomes zemes komisijas 1996.gada 30.oktobra sēdes lēmums, Beļavas pagasta padomes 2007.gada 31.janvāra sēdes lēmuma izraksts  Nr. 1, 2008.gada 2.decembra lauku apvidus nomas līgums.
[…], 2026.gada 6.maijā Gulbenes novada pašvaldībā papildus iesniedza 2026.gada 6.maijā Latvijas Republikas Vidzemes apgabaltiesas zvērināta notāra Laura Makara apliecinātu pilnvaru, kas ir iereģistrēta aktu un apliecinājumu reģistrā ar Nr. 761 (Gulbenes novada pašvaldībā saņemta 2026.gada 6.maijā un reģistrēts ar Nr. GND/5.13.2/26/1160-G). Saskaņā ar pilnvaru […] pilnvaro […], pārstāvēt pilnvaras devēja kā nekustamā īpašuma nomnieces tiesības un gādāt par to, lai atsavināšanas ceļā pilnvaras devēja vārdā iegūtu īpašuma tiesības un nekustamo īpašumu no tā īpašnieka.
Atbilstoši ierakstam Beļavas pagasta zemesgrāmatas nodalījumā Nr. 100000958228, Gulbenes novada pašvaldības īpašuma tiesības uz Nekustamo īpašumu nostiprinātas 2026.gada 4.augustā ar Vidzemes rajona tiesas lēmumu.
Saskaņā ar Beļavas pagasta padomes zemes komisijas 1996.gada 30.oktobra sēdes lēmumu “Par zemes piešķiršanu lietošanā ar izpirkšanas tiesībām” (protokols Nr. 10) zemes vienību ar kadastra apzīmējumu 50440140469 piešķirta lietošanā ar izpirkšanas tiesībām […]
Ar Beļavas pagasta padomes 2009.gada 27.janvāra lēmumu “Par zemes lietošanas tiesību izbeigšanu Beļavas pagastā” (protokols Nr. 1) […] izbeigtas zemes vienības ar kadastra apzīmējumu 50440140469 zemes pastāvīgās lietošanas tiesības.
2008.gada 2.decembrī starp Beļavas pagasta padomi un […] noslēgts zemes nomas līgums Nr. 254 uz laiku līdz 2018.gada 31.decembrim.
Pamatojoties uz Gulbenes novada domes 2018.gada 27.decembra lēmumu “Par zemes gabalu iznomāšanu” (protokols Nr. 25; 16.§, 6.p.), 2019.gada 14.janvārī starp Gulbenes novada pašvaldību un […] noslēgts zemes nomas līgums Nr. BE/9.p.3/19/4 uz laiku no 2019.gada 1.janvāra līdz 2023.gada 31.decembrim.
Pamatojoties uz Gulbenes novada pašvaldības mantas iznomāšanas komisijas 2023.gada 31.oktobra lēmumu “Par nekustamā īpašuma Beļavas pagastā ar nosaukumu “Spārīte-400” zemes vienības ar kadastra apzīmējumu 5044 014 0469 nomas līguma pagarināšanu” (protokols Nr. GND/2.6.1/23/22; 16.§), 2023.gada 31.oktobrī starp Gulbenes novada pašvaldību un […] noslēgta vienošanās par zemes nomu “Spārīte-400” Nr. BE/9.3/23/62 pie 2019.gada 14.janvāra zemes nomas līguma Nr. BE/9.p.3/19/4, pagarinot zemes nomas līgumu uz laiku līdz 2028.gada 31.decembrim.
Publiskas personas mantas atsavināšanas likuma 4.panta ceturtās daļas 8.punktā noteikts, ka valsts vai pašvaldības nekustamā īpašuma atsavināšanu var ierosināt persona, kurai Valsts un pašvaldību īpašuma privatizācijas un privatizācijas sertifikātu izmantošanas pabeigšanas likumā noteiktajā kārtībā ir izbeigtas zemes lietošanas tiesības un ar kuru pašvaldība ir noslēgusi zemes nomas līgumu, ja šī persona vēlas nopirkt zemi, kas bijusi tās lietošanā un par ko ir noslēgts zemes nomas līgums. Saskaņā ar Publiskas personas mantas atsavināšanas likuma 4.panta ceturtās daļas 8.punktu […], ir tiesīga ierosināt Nekustamā īpašuma atsavināšanu.
Publiskas personas mantas atsavināšanas likuma 5.panta pirmā daļa cita starpā nosaka, ka atļauju atsavināt atvasinātu publisku personu nekustamo īpašumu dod attiecīgās atvasinātās publiskās personas lēmējinstitūcija, šā panta otrā daļa nosaka, ka atvasinātas publiskas personas lēmējinstitūcija lēmumu atļaut atsavināšanas ierosinājumā minētās publiskās personas mantas atsavināšanu vai pamatotu atteikumu par atsavināšanas ierosinājuma noraidīšanu pieņem sešu mēnešu laikā no atsavināšanas ierosinājuma saņemšanas dienas.
Publiskas personas mantas atsavināšanas likuma 5.panta piektā daļa nosaka, ka lēmumā par nekustamā īpašuma atsavināšanu tiek noteikts arī atsavināšanas veids un, ja nepieciešams, nekustamā īpašuma turpmākās izmantošanas nosacījumi un atsavināšanas tiesību aprobežojumi. Šā likuma 8.panta otrā daļa nosaka, ka atsavināšanai paredzētā atvasinātas publiskas personas nekustamā īpašuma novērtēšanu organizē attiecīgās atvasinātās publiskās personas lēmējinstitūcijas noteiktajā kārtībā. Saskaņā ar šā likuma 37.panta pirmās daļas 4.punktu pārdot publiskas personas mantu par brīvu cenu var, ja nekustamo īpašumu iegūst 4.panta ceturtajā daļā minētā persona. Šajā gadījumā pārdošanas cena ir vienāda ar nosacīto cenu.
Pašvaldību likuma 10.panta pirmās daļas 16.punktā noteikts, ka dome ir tiesīga izlemt ikvienu pašvaldības kompetences jautājumu; tikai domes kompetencē ir lemt par pašvaldības nekustamā īpašuma atsavināšanu un apgrūtināšanu, kā arī par nekustamā īpašuma iegūšanu.
Pamatojoties uz Pašvaldību likuma 10.panta pirmās daļas 16.punktu, Publiskas personas mantas atsavināšanas likuma 4.panta ceturtās daļas 8.punktu, 5.panta pirmo daļu, otro daļu un piekto daļu, 8.panta otro daļu, 37.panta pirmās daļas 4.punktu, un ņemot vērā Attīstības un tautsaimniecības komitejas ieteikumu un Finanšu komitejas ieteikumu, atklāti balsojot: ar  balsīm “Par” ( ), “Pret” – , “Atturas” – , “Nepiedalās” – , Gulbenes novada pašvaldības dome NOLEMJ:
1. NODOT atsavināšanai Gulbenes novada pašvaldībai piederošo nekustamo īpašumu Beļavas pagastā ar nosaukumu “Spārīte 400”, kadastra numurs 5044 014 0469, kas sastāv no zemes vienības ar kadastra apzīmējumu 50440140469 ar platību 0,07 ha, par brīvu cenu […] .
2. UZDOT Gulbenes novada pašvaldības īpašuma novērtēšanas un izsoļu komisijai organizēt lēmuma 1.punktā minētā nekustamā īpašuma novērtēšanu un nosacītās cenas noteikšanu un iesniegt to apstiprināšanai Gulbenes novada pašvaldības domes sēdē.
3. Lēmuma norakstu nosūtīt:
3.1. […]
3.2. […] pilnvarotajai personai […], nodot uz vietas Gulbenes novada Centrālajā pārvaldē, Ābeļu ielā 2, Gulbenē, Gulbenes novadā.

Pamatojoties uz Administratīvā procesa likuma 76.panta otro daļu, 79.panta pirmo daļu, 188.panta pirmo un otro daļu un 189.pantu, šo lēmumu viena mēneša laikā no tā spēkā stāšanās dienas var apstrīdēt Gulbenes novada pašvaldības domē vai uzreiz pārsūdzēt Administratīvās rajona tiesas attiecīgajā tiesu namā pēc pieteicēja adreses vai nekustamā īpašuma atrašanās vietas. Administratīvais akts, saskaņā ar Administratīvā procesa likuma 70.panta pirmo daļu, stājas spēkā ar brīdi, kad tas paziņots adresātam. Veids, kādā administratīvo aktu paziņo adresātam – rakstveidā, mutvārdos vai citādi – , neietekmē tā stāšanos spēkā.
Saskaņā ar Paziņošanas likuma 6.panta pirmo daļu iestādes izsniegto dokumentu vai sniegto informāciju uzskata par paziņotu ar brīdi, kad adresāts ir parakstījies par saņemšanu.
Saskaņā ar Paziņošanas likuma 9.panta otro daļu dokuments, kas sūtīts pa elektronisko pastu, uzskatāms par paziņotu otrajā darba dienā pēc tā nosūtīšanas.

